La primera convocatòria del premi de narrativa Enric Lluch i de poesia Caixa Rural convoquen un gran nombre d’obres
12 de Gener de 2018

Una vegada tancat el termini de presentació d’originals, el nombre d’obres presentades demostren la bona acollida d’aquest concurs. Al I Premi de Narrativa Infantil Enric Lluch, s’hi ha presentat un total de vint-i-sis obres, mentres que al I Premi Caixa Rural de Poesia Infantil ho han fet vint-i-nou poemaris. Totes elles s’hi ha presentat amb pseudònim i acompanyats per una plica.

L’èxit de la primera convocatòria demostra que, tant la dotació del premi com les entitats convocants, han sigut un revulsiu per als escriptors i escriptores de literatura infantil. D’una banda, l’Ajuntament d’Algemesí ha volgut donar-li el nom d’un autor algemesinenc prestigiat en aquest àmbit. D’altra, la Fundació Caixa Rural ha apostat per la poesia infantil i ha creat el primer premi exclusiu per a aquesta modalitat literària a més d’assignar-li una dotació temptadora.

El jurat del premi de narrativa estarà format per l’alcaldessa d’Algemesí, Marta Trenzano; els escriptors Enric Lluch i Francesc Gisbert i un representant de l’editorial Andana que és la que publicarà les obres guanyadores. Igualment, Andana aportarà dos representants al jurat de poesia infantil, i completaran aquest jurat, el regidor de Cultura, Pere Blanco, el director general de la Caixa Rural, Franscisco Soler i Andreu Galán, escriptor i especialista en poesia infantil.

Ja està publicada en la web municipal i en la de l’editorial el llistat dels títols rebuts. Un altre incentiu d’aquests premis és el fet que, juntament amb el lliurament de premis en el mes d’abril, apareixeran publicades les obres guanyadores.